Web of Science
Web of Science (WoS; əvvəllər Web of Knowledge kimi tanınıb) akademik jurnallardan, konfrans materiallarından və müxtəlif akademik fənlər üzrə sənədlərdən istinad və sitat məlumatları üzrə çoxsaylı verilənlər bazasına girişi təmin edən (adətən internet vasitəsilə) ödənişli platformadır. O, əvvəlcə Elmi İnformasiya İnstitutu tərəfindən hazırlanmışdır. Hazırda o, Clarivate şirkətinə məxsusdur (əvvəllər Thomson Reuters-in olub).